НАРЕДБА ЗА ИЗМЕНЕНИЕ НА НАРЕДБА № 10 ОТ 2009 Г. ЗА УСЛОВИЯТА И РЕДА ЗА ЗАПЛАЩАНЕ НА ЛЕКАРСТВЕНИ ПРОДУКТИ ПО ЧЛ. 262, АЛ. 4, Т. 1 ОТ ЗАКОНА ЗА ЛЕКАРСТВЕНИТЕ ПРОДУКТИ В ХУМАННАТА МЕДИЦИНА, НА МЕДИЦИНСКИ ИЗДЕЛИЯ И НА ДИЕТИЧНИ ХРАНИ ЗА СПЕЦИАЛНИ МЕДИЦИНСКИ ЦЕЛИ (ДВ, БР. 24 ОТ 2009 Г.)
Издадена от Министерството на здравеопазването
 Обн. ДВ. бр.40 от 29 Май 2009г.
§ 1. В чл. 8 ал. 2 се изменя така:
"(2) Здравноосигурените лица получават лекарствените продукти, които се заплащат напълно от НЗОК, от лицата, притежаващи разрешение за търговия на дребно с лекарствени продукти, сключили договор по чл. 7."
§ 2. (В сила от 03.04.2009 г.) В ал. 1 на § 2 от преходните и заключителните разпоредби думите "15 дни от влизане в сила на позитивния лекарствен списък" се заменят с "30 май 2009 г.".
§ 3. (В сила от 03.04.2009 г.) В преходните и заключителните разпоредби се създава § 6а:
"§ 6а. Първият тримесечен период по чл. 10, ал. 1 започва да тече от 1 юни 2009 г."
Заключителни разпоредби
§ 4. Параграфи 2 и 3 влизат в сила от 3 април 2009 г.